Daerah Raisen

Daerah Raisen ialah salah satu daerah di negeri Madhya Pradesh di India. Daerah itu ialah sebahagian Divisi Bhopal. Daerah Raisen mempunyai 1,120,159 penduduk yang terdiri daripada 595,730 orang lelaki dan 524,429 orang perempuan. Bandar Raisen ialah pusat daerah.

Nama "Raisen" berasal daripada kubu yang amat besar di kawasan ini. Kubu itu dibina di atas sebuah bukit batu pasir, dengan bandar Raisen ditempatkan di kaki bukit. Bagaimanapun, nama "Raisen" mungkin juga merupakan penyelewengan perkataan "Rajavasini" atau "Rajasayan, tempat kediaman diraja.

 Geografi 
Daerah Raisen terletak di antara latitud 22 47' dan 23 33' utara serta longitud 7721' dan 78 49' timur. Ia dikelilingi oleh:
 Daerah Vidisha di utara;
 Daerah Sagar di timur dan tenggara;
 Daerah Narsimhapur di tenggara;
 Daerah Hoshangabad dan Daerah Sehore di selatan; dan
 Daerah Sehore di barat.
Luasnya Daerah Raisen 8,395 kilometer persegi (3,241 batu persegi). 

Daerah Raisen mempunyai tujuh (7) tehsil – Raisen, Goharganj, Begamganj, Gairatganj, Silwani, Bareli, dan Udaipura.

 Sejarah 
Daerah Raisen wujud pada 5 Mei 1950. Pada suatu ketika, ia merupakan sebahagian negeri berdaulat Bhopal.

Tugu-tugu agama Buddha di Sanchi yang merupakan tapak warisan dunia UNESCO terletak di daerah Raisen. Satu lagi tapak warisan dunia UNESCO, iaitu pelindung batuan Bhimbetka, juga terletak di daerah ini.

 Rujukan 

Kategori:Daerah di Madhya Pradesh